techiaith/cofnodycynulliad_en-cy huggingface dataset:
English: Well, there's a range of threats that the Welsh Government are unfortunately in the position of having to prepare for as a consequence of the conduct of negotiations between the UK and the European Union. I've listed on many occasions the damage that the current trajectory will cause to Welsh food exporters, and I'm glad to hear her list in her question the risks that are very real to those farmers and food producers right across Wales. She also said in her question that this is a straightforward technical matter. And I agree with that. I don't think there has been any statement on the part of the EU that this will not happen. But there is an understandable need to be clear about what standards the UK Government proposes to put in place. I'm pleased to hear that the UK Government is keen to bring those forward, not least because, in the current circumstances, its reassurances about high standards in future can surely not be taken at face value.
Welsh: Wel, mae Llywodraeth Cymru, yn anffodus, mewn sefyllfa o orfod paratoi ar gyfer amrywiaeth o fygythiadau o ganlyniad i gynnal trafodaethau rhwng y DU a'r Undeb Ewropeaidd. Rwyf i wedi rhestru droeon y niwed y bydd y llwybr presennol yn ei achosi i allforwyr bwyd Cymru, ac rwy'n falch o'i chlywed yn rhestru yn ei chwestiwn y risgiau sy'n real iawn i'r ffermwyr a'r cynhyrchwyr bwyd hynny ledled Cymru. Dywedodd hefyd yn ei chwestiwn fod hwn yn fater technegol syml. A chytunaf â hynny. Nid wyf yn credu bod unrhyw ddatganiad wedi bod ar ran yr UE na fydd hyn yn digwydd. Ond mae yna angen dealladwy i fod yn glir ynghylch pa safonau y mae Llywodraeth y DU yn bwriadu eu rhoi ar waith. Rwy'n falch o glywed bod Llywodraeth y DU yn awyddus i gyflwyno'r rheini, yn bennaf oherwydd, dan yr amgylchiadau presennol, siawns nad oes modd derbyn fel ffaith ei sicrwydd ynghylch safonau uchel yn y dyfodol.
English: The Welsh Government continues to make representations to the UK Government on the justice system in Wales, including the accessibility of legal support for residents in all parts of Wales and in all areas of law.
Welsh: Mae Llywodraeth Cymru yn parhau i gyflwyno sylwadau i Lywodraeth y DU ar y system gyfiawnder yng Nghymru, gan gynnwys hygyrchedd cymorth cyfreithiol i breswylwyr ym mhob rhan o Gymru ac ym mhob maes cyfreithiol.
English: Thank you. Eighty-six per cent of those surveyed in north Wales, 92 per cent in Dyfed-Powys, and 97 per cent in Gwent think that crime is significant in their rural community. A study carried out by the Countryside Alliance found that nearly a quarter of crimes were not reported to the police, and 56 per cent of respondents who did report a crime were dissatisfied with the response. As the Countryside Alliance has commented, 'Good rural policing is about far more than numbers of police officers on the groundwe must form effective partnerships'. Now, whilst I appreciate that the Welsh Government is involved in the Wales wildlife and rural crime group, this does not include key stakeholders such as local authorities and town and smaller community councils in our rural areas. Will you now liaise with the law officers in the UK Government, with the aim of founding a national rural crime taskforce for Wales, in order to involve all stakeholders and to help ensure that there is indeed a greater understanding of the needs of our rural communities?
Welsh: Diolch. Mae 86 y cant o'r rhai a gafodd eu harolygu yn y gogledd, 92 y cant yn Nyfed-Powys, a 97 y cant yng Ngwent yn credu bod trosedd sylweddol yn eu cymuned wledig. Canfyddiad astudiaeth a gynhaliwyd gan y Gynghrair Cefn Gwlad oedd nad oedd bron chwarter y troseddau wedi'u hysbysu i'r heddlu, ac roedd 56 y cant o'r ymatebwyr a ddywedodd eu bod wedi rhoi gwybod am drosedd yn anfodlon â'r ymateb. Fel y dywedodd y Gynghrair Cefn Gwlad, Mae plismona gwledig da yn golygu llawer mwy na nifer y swyddogion heddlu ar lawr gwlad rhaid inni ffurfio partneriaethau effeithiol. Nawr, er fy mod i'n sylweddoli bod Llywodraeth Cymru yn ymwneud â grŵp bywyd gwyllt a throseddau gwledig Cymru, nid yw hyn yn cynnwys rhanddeiliaid allweddol megis awdurdodau lleol a chynghorau tref a chymuned llai yn ein hardaloedd gwledig. A wnewch chi gysylltu nawr â swyddogion y gyfraith yn Llywodraeth y DU, gyda'r nod o sefydlu tasglu troseddau gwledig cenedlaethol i Gymru, er mwyn cynnwys yr holl randdeiliaid a helpu i sicrhau bod angen dealltwriaeth well o anghenion ein cymunedau gwledig?
English: I will agree with the Member that it is a concern if people are not reporting rural crimes to the police. Of course, both members of the public and stakeholders should feel able to do that, and should in fact do that, and we would encourage them, indeed, to do that. She mentioned in her question the role of the Wales wildlife, crime and rural affairs group. My understanding is that the work of that group has been very widely appreciated and commended as an exemplar, whether it's to do with the secondment of police officers to Natural Resources Wales or the establishment of rural crime units within our police services, right across Wales. I understand those are regarded in other parts of the UK and beyond as examples of very good practice. But I share with her her concern about crime in any part of Wales, and I'm pleased to see the partnership working that is happening between the Government here in Wales, Natural Resources Wales, the police, and other emergency services, to support rural communities in this concern.
Welsh: Cytunaf â'r Aelod ei fod yn bryder os nad yw pobl yn rhoi gwybod i'r heddlu am droseddau gwledig. Wrth gwrs, dylai aelodau'r cyhoedd a rhanddeiliaid deimlo y gallan nhw wneud hynny, ac fe ddylen nhw wneud hynny, a byddem ni'n eu hannog, yn wir, i wneud hynny. Soniodd hi yn ei chwestiwn am swyddogaeth grŵp bywyd gwyllt, troseddu a materion gwledig Cymru. Yn ôl yr hyn a ddeallaf, mae gwaith y grŵp hwnnw wedi cael ei werthfawrogi a'i ganmol yn eang iawn fel enghraifft, boed hynny'n ymwneud â secondio swyddogion yr heddlu i Cyfoeth Naturiol Cymru neu sefydlu unedau troseddau gwledig o fewn ein gwasanaethau heddlu, ledled Cymru. Rwy'n deall bod y rheini'n cael eu hystyried mewn rhannau eraill o'r DU a thu hwnt fel enghreifftiau o arfer da iawn. Ond rwy'n rhannu'ch pryder ynghylch troseddu mewn unrhyw ran o Gymru, ac rwy'n falch o weld y gwaith partneriaeth sy'n digwydd rhwng y Llywodraeth yma yng Nghymru, Cyfoeth Naturiol Cymru, yr heddlu, a gwasanaethau brys eraill, i gefnogi cymunedau gwledig yn y mater hwn.
English: I have discussed the judgment with the Minister for Education in relation to the implications for educational law. I am considering the wider implications in relation to the interpretation of Welsh language text of legislation, which has equal status with the English text for all purposes.
Welsh: Rwyf wedi trafod y dyfarniad gyda'r Gweinidog Addysg o ran y goblygiadau i gyfraith addysg. Rwy'n ystyried y goblygiadau ehangach mewn perthynas â dehongli testun deddfwriaeth Cymraeg, sydd â statws cyfartal â'r tesun Saesneg at bob diben.
English: This judgment was made by Judge Fraser over the summer, wasn't it, and was a success for a group that is fighting to keep schools open in the Pontypridd catchment area, including Ysgol Gynradd Gymraeg Pont Siôn Norton. The deficient decision taken by Rhondda Cynon Taf council meant that a disadvantaged community could have been excluded from Welsh-medium education, and the council now needs to work with the community to bring an alternative proposal forward. It would be disgraceful if the council were to consider appealing the decision. I would like to ask you about the broader significance of the judgment for Welsh language education and the status of the language. Do you agree with me that the robust decision taken by Judge Fraser is a huge step forward in terms of the expectation on courts and public authorities to give equal and appropriate consideration to the Welsh language when decisions are made, and provides protection for other communities?
Welsh: Dros yr haf y daeth y dyfarniad yma, yndê, gan y Barnwr Fraser, a llwyddiant i grŵp sy'n brwydo i gadw ysgolion yn nalgylch Pontypridd, gan gynnwys Ysgol Gynradd Gymraeg Pont Siôn Norton yng Nghilfynydd. Roedd penderfyniad diffygiol cyngor Rhondda Cynon Taf yn golygu y byddai peryg i gymuned ddifreintiedig gael ei heithrio o addysg Gymraeg, ac mae angen i'r cyngor rŵan weithio efo'r gymuned i ddod â chynnig amgen gerbron, ac mi fyddai hi'n warth o beth petai'r cyngor yn meddwl am apelio'r dyfarniad. Hoffwn i ofyn i chi am arwyddocâd ehangach y dyfarniad i addysg Gymraeg ac i statws yr iaith. Ydych chi'n cytuno efo fi bod dyfarniad cadarn y Barnwr Fraser yn ei gyfanrwydd yn gam mawr ymlaen o ran y disgwyliad gan lysoedd a'r awdurdodau cyhoeddus i roi sylw teilwng a phriodol i'r Gymraeg wrth wneud penderfyniadau, ac yn warchodaeth i gymunedau eraill?
English: I'm not in a position to make any broader comments on this policy field because it's not my policy as a Counsel General that we are considering here. But I'm extremely surprised to hear the Member's enthusiasm for the judgment, considering the way the judge looked at the status of the Welsh language in the legislation as compared to the status of English in the legislation. There are extremely important questions raised there; it raises important questions about the equal status of the Welsh language in our courts here in Wales. So, I would recommend that the Member looks at that question, in addition to the other questions she has raised today.
Welsh: Dydw i ddim mewn sefyllfa i wneud sylwadau ehangach ynglŷn â'r maes polisi hwn, gan nad fy mholisi i fel Cwnsler Cyffredinol sydd yma. Ond rwy'n synnu'n fawr i glywed brwdfrydedd yr Aelod dros y dyfarniad, o gymryd mewn i ystyriaeth y ffordd gwnaeth y barnwr edrych ar statws y Gymraeg yn y ddeddfwriaeth a'i chymharu â statws y Saesneg yn y ddeddfwriaeth. Mae cwestiynau pwysig iawn yn y dull hynny; mae'n codi cwestiynau pwysig am driniaeth hafal y Gymraeg yn ein llysoedd ni yma yng Nghymru. Felly, byddwn i'n argymell i'r Aelod edrych ar y cwestiwn hwnnw, ynghyd â'r cwestiynau eraill ehangach mae hi wedi'u codi heddiw.
English: This Government and I are fully committed in our resolve to deliver on the Cymraeg 2050 strategy. I, myself, have not had direct discussions with the public authorities or the legal sector, but I have had discussions with the legal sector regulators regarding Welsh-medium professional education, which have borne fruit.
Welsh: Mae'r Llywodraeth hon a minnau yn gwbl ymroddedig yn ein hymdrechion i gyflawni strategaeth Cymraeg 2050. Dwi fy hun ddim wedi cael trafodaethau uniongyrchol â'r awdurdodau cyhoeddus na'r sector gyfreithiol, ond rwyf wedi cael trafodaethau gyda rheoleiddwyr sector y gyfraith ynglŷn ag addysg broffesiynol drwy'r Gymraeg, sydd wedi dwyn ffrwyth.
English: I've already talked about the significance of the judgment made by Judge Fraser in the case of the Pontypridd schools, and the decision has been welcomed from supporters of the Welsh language in the legal profession. Michael Imperato, in a recent discussion on the adjudication, talked of the ripple effect that that case would have. Can you confirm how you as a Government will inform public bodies and those making decisions about the precedents arising for the future from this decision, so that we don't see another Ysgol Felindre and that the parents of Ysgol Pont Sion Norton will not have to go to law again to secure their right to Welsh-medium education within reasonable reach of their communities?
Welsh: Dwi wedi sôn eisoes am arwyddocâd dyfarniad arbennig y Barnwr Fraser yn achos ysgolion Pontypridd, ac mae'r penderfyniad wedi cael ei groesawu gan gyfeillion y Gymraeg ym myd y gyfraith. Fe soniodd Michael Imperato, mewn trafodaeth yn ddiweddar am y dyfarniad, am ripple effect yr achos hwnnw. A allwch chi gadarnhau sut y byddwch chi fel Llywodraeth yn mynd ati i hysbysu cyrff cyhoeddus a'r rhai sy'n gwneud penderfyniadau am y cynseiliau sy'n codi i'r dyfodol o'r dyfarniad, fel na welwn ni ddim Ysgol Felindre arall ac fel na fydd rhieni Pont Sion Norton yn gorfod mynd i gyfraith i sicrhau eu hawl i addysg Gymraeg o fewn cyrraedd rhesymol i'w cymuned?
English: Well, this question is very similar in substance to the previous question. There isn't very much more I can say in response to that, but I do feel that there is value in looking in detail at the way in which the judge looked at the equality of both Welsh and English in legislation, because there's a very important question being raised there for lawyers in general.
Welsh: Wel, mae'r cwestiwn hwn yn debyg iawn o ran sylwedd i'r cwestiwn cynt. Felly does gyda fi ddim lot fwy gallaf ei ddweud fel ymateb i hynny, ond rwy'n credu bod gwerth edrych yn fanwl ar sut gwnaeth y dyfarnwr edrych ar hafalrwydd y Gymraeg a'r Saesneg mewn deddfwriaeth. Mae cwestiwn pwysig yn codi yn y cyd-destun hwnnw i gyfreithwyr yn gyffredinol.
English: Diolch, Llywydd. There are three changes to today's agenda. Later this afternoon, the Minister for Health and Social Services will make an oral statement - update on coronavirus. The debate on the Health Protection (Coronavirus Restrictions) (No. 2) (Wales) (Amendment) (No. 8) (Caerphilly) Regulations 2020 has been postponed until next week. And finally, the motion to agree the Health Protection (Coronavirus Restrictions) (Functions of Local Authorities) (Wales) Regulations 2020 has been withdrawn. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae tri newid i'r agenda heddiw. Yn ddiweddarach y prynhawn yma, bydd y Gweinidog Iechyd a Gwasanaethau Cymdeithasol yn gwneud datganiad llafar - yr wybodaeth ddiweddaraf ar y coronafeirws. Mae'r ddadl ar Reoliadau Diogelu Iechyd (Cyfyngiadau Coronafeirws (Rhif 2) (Cymru) (Diwygio) (Rhif 8) (Caerffili) 2020 wedi'i gohirio tan yr wythnos nesaf. Ac yn olaf, mae'r cynnig i gytuno ar Reoliadau Diogelu Iechyd (Cyfyngiadau Coronafeirws) (Swyddogaethau Awdurdodau Lleol) (Cymru) 2020 wedi'i dynnu'n ôl. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau'n electronig.
English: I'd like to reassure Darren Millar that there's absolutely no intention to single out any nation and the response related to occupied territories anywhere in the world. However, I do understand that there are some significant concerns about this, so we are taking some further legal advice before any further action is taken on that procurement advice note, and I know that the First Minister had a very good meeting with the board of deputies, where this was discussed again. But just to reassure Darren Millar and everybody else, there is no intention to single out any particular nation in terms of the procurement advice note, but we are taking further advice, and nothing will be published until that advice has been received and considered.
Welsh: Hoffwn i sicrhau Darren Millar nad oes unrhyw fwriad o gwbl i nodi unrhyw genedl yn benodol ac roedd yr ymateb yn ymwneud â thiriogaethau wedi'u meddiannu mewn unrhyw le yn y byd. Fodd bynnag, deallaf i fod rhai pryderon sylweddol ynghylch hyn, felly rydym ni'n cymryd rhywfaint o gyngor cyfreithiol pellach cyn cymryd unrhyw gamau pellach ar y nodyn cyngor ar gaffael hwnnw, a gwn i fod y Prif Weinidog wedi cael cyfarfod da iawn gyda bwrdd y dirprwyon, lle cafodd hyn ei drafod eto. Ond er mwyn tawelu meddwl Darren Millar a phawb arall, nid oes bwriad i nodi unrhyw genedl yn benodol o ran y nodyn cyngor ar gaffael, ond rydym ni'n cymryd cyngor pellach, ac ni fydd dim byd yn cael ei gyhoeddi tan fod y cyngor hwnnw wedi dod i law ac wedi'i ystyried.
English: Many people are self-isolating, or will be in the coming months, as COVID transmission rates spread throughout the country. I've had many messages from people in the Rhondda, who've already endured significant financial harm from the first lockdown. Some people can work from home, some people are self-employed, some people are entitled to sick pay or statutory sick pay, and others can get nothing at all. Now, I've made representations to Westminster about this with no joy. We have to make it easy for people to abide by the rules. Now, given that we can't rely on Westminster, can we hear from the Welsh Government what it has done to improve the financial support for people who have to self-isolate? What representations or plans have you made? Now, Plaid Cymru believes that you could be implementing a universal basic income that would both help to stop the spread of COVID and help to alleviate poverty. Do you agree with us on that and will you do it?
Welsh: Mae llawer o bobl yn hunanynysu, neu byddan nhw yn ystod y misoedd nesaf, wrth i gyfraddau trosglwyddo COVID ymledu ledled y wlad. Rwyf i wedi cael llawer o negeseuon gan bobl yn y Rhondda, sydd eisoes wedi dioddef niwed ariannol sylweddol yn sgil y cyfyngiadau symud cyntaf. Gall rhai pobl weithio gartref, mae rhai pobl yn hunangyflogedig, mae gan rai pobl hawl i dâl salwch neu dâl salwch statudol, ac ni all eraill gael dim byd o gwbl. Nawr, rwyf i wedi cyflwyno sylwadau i San Steffan am hyn heb lwyddiant. Rhaid i ni ei gwneud hi'n hawdd i bobl gadw at y rheolau. Nawr, gan na allwn ni ddibynnu ar San Steffan, a gawn ni glywed gan Lywodraeth Cymru beth y mae wedi'i wneud i wella'r cymorth ariannol i bobl sy'n gorfod hunanynysu? Pa sylwadau neu gynlluniau ydych chi wedi'u gwneud? Nawr, mae Plaid Cymru yn credu y gallech chi fod yn gweithredu incwm sylfaenol cyffredinol a fyddai'n helpu i atal lledaenu COVID ac yn helpu i liniaru tlodi. A ydych chi'n cytuno â ni ar hynny ac a wnewch chi hynny?
English: I thank Leanne Wood for raising this issue. I do think we have to be realistic as to the extent to which we can stretch the Welsh Government's budget, but, that said, we are currently in discussions with HM Treasury and other parts of the UK Government in relation to the announcements that the UK Government has made in terms of some kind of income support for those individuals who are unable to access other kinds of support. We're trying to, through the course of today, better understand the source of that funding, what it means in terms of Barnett consequentials, and if we're able to say more on that shortly, I know that we will.
Welsh: Diolch i Leanne Wood am godi'r mater hwn. Rwy'n credu bod yn rhaid i ni fod yn realistig o ran i ba raddau y gallwn ni ymestyn cyllideb Llywodraeth Cymru, ond, wedi dweud hynny, rydym ni wrthi'n cynnal trafodaethau gyda Thrysorlys EM a rhannau eraill o Lywodraeth y DU ynglŷn â'r cyhoeddiadau y mae Llywodraeth y DU wedi'u gwneud o ran rhyw fath o gymorth incwm i'r unigolion hynny nad ydyn nhw'n gallu cael gafael ar fathau eraill o gymorth. Rydym ni'n ceisio, drwy gydol heddiw, ddeall ffynhonnell y cyllid hwnnw'n well, yr hyn y mae'n ei olygu o ran cyllid canlyniadol Barnett, ac os gallwn ni ddweud mwy am hynny cyn bo hir, fe wn i y byddwn ni'n gwneud hynny.
English: During questions, the First Minister indicated that he would seek to bring a statement to this place on the new coronavirus regulations that will be made consequent to this morning's COBRA meeting. I understand, from social media, that he will be making a public statement on this matter this evening at 20:05. It would, therefore, be much preferable, I think, for Members on all sides of this Chamber were he able to come back to the Chamber this afternoon to make a statement so that we can have an opportunity to scrutinise the Welsh Government on these matters before they're made public later this evening. Secondly, I understand from the business statement that there is a statement next week on the economic resilience plan, and the economy Minister will be giving that statement. He is in his place this afternoon, and I know he can hear my question, so I hope that you will be able to confirm, business manager, that that statement will cover all those sectors that are being affected by the corona regulations, as they're being amended this week, and particularly those areas of Wales, such as Blaenau Gwent, where there are new restrictions in place. This will have a significant impact on our economy and on many people and families within our communities, and it is important that the Government places some significant support and help for those people as part of its response to the continuing coronavirus crisis. I hope that the statement on the economy next week will be a broader statement encompassing all of those different areas. Finally -
Welsh: Yn ystod y cwestiynau, dywedodd y Prif Weinidog y byddai'n ceisio dod â datganiad i'r lle hwn am y rheoliadau coronafeirws newydd a ddaw o ganlyniad i gyfarfod COBRA y bore yma. Rwy'n deall, o'r cyfryngau cymdeithasol, y bydd yn gwneud datganiad cyhoeddus ar y mater hwn heno am 20:05. Felly, byddai'n llawer gwell, rwy'n credu, i Aelodau ar bob ochr i'r Siambr hon pe bai'n gallu dod yn ôl i'r Siambr y prynhawn yma i wneud datganiad fel y gallwn ni gael cyfle i graffu ar Lywodraeth Cymru ar y materion hyn cyn iddyn nhw gael eu cyhoeddi yn ddiweddarach heno. Yn ail, rwy'n deall o'r datganiad busnes fod datganiad yr wythnos nesaf ynghylch y cynllun cadernid economaidd, a bydd Gweinidog yr economi'n rhoi'r datganiad hwnnw. Mae yn ei le y prynhawn yma, a gwn ei fod yn gallu clywed fy nghwestiwn, felly rwy'n gobeithio y gallwch chi gadarnhau, rheolwr busnes, y bydd y datganiad hwnnw'n cynnwys yr holl sectorau hynny y mae rheoliadau'r coronafeirws yn effeithio arnyn nhw, gan eu bod yn cael eu diwygio yr wythnos hon, ac yn enwedig yr ardaloedd hynny o Gymru, megis Blaenau Gwent, lle mae cyfyngiadau newydd ar waith. Caiff hyn effaith sylweddol ar ein heconomi ac ar lawer o bobl a theuluoedd yn ein cymunedau, ac mae'n bwysig bod y Llywodraeth yn rhoi rhywfaint o gefnogaeth a chymorth sylweddol i'r bobl hynny fel rhan o'i hymateb i'r argyfwng coronafeirws sy'n parhau. Gobeithio y bydd y datganiad am yr economi yr wythnos nesaf yn ddatganiad ehangach sy'n cynnwys yr holl feysydd gwahanol hynny. Yn olaf -
English: No, there's no 'finally', Alun Davies. You've had two points and you're over time, but thank you. The Trefnydd to respond.
Welsh: Na, nid oes 'yn olaf', Alun Davies. Rydych chi wedi cael dau bwynt ac rydych chi dros amser, ond diolch. Y Trefnydd i ymateb.